[{"text_idx": "#000001", "text": "E-hepatiidi viirust (HEV) peetakse praegu maailmas ko\u0303ige levinumaks a\u0308geda hepatiidi po\u0303hjustajaks. Tervise Arengu Instituudi (TAI) avaldatud va\u0308rske raporti kokkuvo\u0303ttest selgub, et siinsete doonorite verest on leitud ma\u0308rke hepatiidi la\u0308bipo\u0303demisest, kuid ta\u0308psema pildi ette saamiseks tuleks sarnast uuringut teostata ja\u0308tku-uuringuna ka suvekuudel."}, {"text_idx": "#000002", "text": "Raportis \u201eE-hepatiidi kliiniliste markerite leviku hindamine doonorite seas\u201c uuriti HEV-vastaste antikehade ja ribonukleiinhappe (RNA) olemasolu veredoonorite seerumites. 1002 seerumit koguti ajavahemikul 4.02.22\u201321.03.22 Po\u0303hja-Eesti Regionaalhaigla verekeskuses ning saadeti laboratoorsele uurimisele TAI viroloogia ja immunoloogia osakonda (praegu TAI nakkushaiguste uuringute osakond)."}, {"text_idx": "#000003", "text": "Uuringu tulemusel leiti E-hepatiidi viiruse vastased antikehad 48 (4,8%) doonori seerumis. Neist 40 (4%) olid positiivsed HEV-vastaste G-klassi immunoglobuliinide (IgG) suhtes, mis viitas varasemale ehk la\u0308bipo\u0303etud nakkusele, 15 (1,5%) olid positiivsed M-klassi immunoglobuliinide (IgM) suhtes, mis on haiguse a\u0308geda faasi na\u0308itaja, ning 7 doonoril tuvastati mo\u0303lema klassi antikehad."}, {"text_idx": "#000005", "text": "\u201eKuigi statistiliselt olulist vastavust vaadeldud riskitegurite ja E-hepatiidi-vastaste antikehade olemasolu vahel ei tuvastatud, on uuringu tulemustes siiski na\u0308ha HEV-vastaste IgG levimuse to\u0303usu vanemate inimeste seas,\u201c kommenteeris TAI teadur Tatiana Kuznetsova."}, {"text_idx": "#000008", "text": "\u201eTa\u0308iuslikuma ja ta\u0308psema pildi saamiseks oleks mo\u0303istlik sarnase u\u0308lesehitusega uuringut teostada ka suvekuudel, va\u0308ltides varasemalt uuritud ning positiivse E-hepatiidi tulemuse saanud doonorite proove. EV-vastaste IgM-antikehade olemasolu, mis viitab haiguse aktiivsele vo\u0303i a\u0308gedale faasile, vo\u0303ib osundada sellele, et haigus on doonoritel kulgenud asu\u0308mptomaatiliselt ning on oht selle edasikandumiseks vereu\u0308lekande ka\u0308igus. Viiruse RNA puudumine analu\u0308u\u0308situd proovides ei anna u\u0308hemo\u0303ttelist vastust ku\u0308simusele, kui vajalik on doonorivere rutiinne analu\u0308u\u0308s selle viiruse olemasolu suhtes.\u201c selgitas Kuznetsova."}, {"text_idx": "#000009", "text": "Nii esmase kui ka ja\u0308tkuuuringu teostab TAI. Teise uuringusse kutsutakse ainult need doonorid, kes ei osalenud esimeses uuringus. Riskifaktorite uurimisel saab va\u0308lja selgitada riskiru\u0308hmad, hinnata E-hepatiiti haigestumise riski ja mo\u0303ista, mida peaks enim kartma, millele tuleks rohkem ta\u0308helepanu po\u0308o\u0308rata, na\u0308iteks kas on vaja rohkem vett keeta vo\u0303i marju pesta."}, {"text_idx": "#000010", "text": "WHO hinnangul registreeritakse maailmas igal aastal umbes 20 miljonit HEV-nakkuse juhtu, mis po\u0303hjustab ligikaudu 3,3 miljonit su\u0308mptomaatilise E-hepatiidi juhtu. Tavaliselt on haigus isetaanduv, kuid immuunpuudulikkusega inimestel vo\u0303ib tekkida pu\u0308siv krooniline haigus ja neil on oht to\u0303sisemate maksatu\u0308sistuste tekkeks. Raseduse ajal suurendab E-hepatiiti nakatumine enneaegse su\u0308nnituse, surnultsu\u0308ndimise ning nii ema kui ka loote surma riski."}, {"text_idx": "#000033", "text": "Uus haigushu\u0308vitise kord sunnib to\u0308o\u0308tajaid haigena to\u0308o\u0308postile (2)"}]